CELEX: 32018R2056
Language: el
Date: 2018-12-06 00:00:00
Title: Κανονισμός (ΕΕ) 2018/2056 του Συμβουλίου, της 6ης Δεκεμβρίου 2018, για την τροποποίηση του κανονισμού (ΕΕ) αριθ. 216/2013 για την ηλεκτρονική δημοσίευση της Επίσημης Εφημερίδας της Ευρωπαϊκής Ένωσης

27.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 329/1
               
            
         ΚΑΝΟΝΙΣΜΟΣ (ΕΕ) 2018/2056 ΤΟΥ ΣΥΜΒΟΥΛΙΟΥ
         της 6ης Δεκεμβρίου 2018
         για την τροποποίηση του κανονισμού (ΕΕ) αριθ. 216/2013 για την ηλεκτρονική δημοσίευση της Επίσημης Εφημερίδας της Ευρωπαϊκής Ένωσης
         
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 352,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη την έγκριση του Ευρωπαϊκού Κοινοβουλίου,
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 216/2013 του Συμβουλίου (1) ορίζει ότι η ηλεκτρονική έκδοση της Επίσημης Εφημερίδας πρέπει να φέρει προηγμένη ηλεκτρονική υπογραφή βάσει αναγνωρισμένου πιστοποιητικού, δημιουργηθείσα από ασφαλή διάταξη δημιουργίας υπογραφής, σύμφωνα με την οδηγία 1999/93/ΕΚ του Ευρωπαϊκού Κοινοβουλίου και του Συμβουλίου (2).
                  
               
                     (2)
                  
                  
                     Ο κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (3) θεσπίζει το νομικό πλαίσιο για τις ηλεκτρονικές υπογραφές, τις ηλεκτρονικές σφραγίδες, τις ηλεκτρονικές χρονοσφραγίδες, τα ηλεκτρονικά έγγραφα, τις ηλεκτρονικές υπηρεσίες συστημένης παράδοσης και τις υπηρεσίες για τα πιστοποιητικά γνησιότητας ιστότοπου.
                  
               
                     (3)
                  
                  
                     Η επαλήθευση της ταυτότητας μέσω ηλεκτρονικής σφραγίδας παρέχει συγκρίσιμες εγγυήσεις που παρέχονται με την ηλεκτρονική υπογραφή. Η χρήση της ηλεκτρονικής σφραγίδας για την επαλήθευση της ταυτότητας της Επίσημης Εφημερίδας θα είχε ως αποτέλεσμα την επιτάχυνση της διαδικασίας δημοσίευσης της Επίσημης Εφημερίδας στον δικτυακό τόπο EUR-Lex.
                  
               
                     (4)
                  
                  
                     Ο κανονισμός (ΕΕ) αριθ. 216/2013 θα πρέπει συνεπώς να τροποποιηθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 2 του κανονισμού (ΕΕ) αριθ. 216/2013, η παράγραφος 1 αντικαθίσταται από το ακόλουθο κείμενο:
            
               
                  «1.   Η ηλεκτρονική έκδοση της Επίσημης Εφημερίδας φέρει αναγνωρισμένη ηλεκτρονική υπογραφή που ορίζεται σύμφωνα με τον κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (*1) ή αναγνωρισμένη ηλεκτρονική σφραγίδα που ορίζεται σύμφωνα με τον κανονισμό (ΕΕ) αριθ. 910/2014. Τα αναγνωρισμένα πιστοποιητικά για ηλεκτρονική υπογραφή ή ηλεκτρονική σφραγίδα και οι ανανεώσεις τους δημοσιεύονται στον δικτυακό τόπο EUR-Lex, προκειμένου να επιτραπεί στο κοινό να επαληθεύει την αναγνωρισμένη ηλεκτρονική υπογραφή ή την αναγνωρισμένη ηλεκτρονική σφραγίδα και τον αυθεντικό χαρακτήρα της ηλεκτρονικής έκδοσης της Επίσημης Εφημερίδας.
               
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Δεκεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               H. KICKL
            
         
         
            (1)  Κανονισμός (EE) αριθ. 216/2013 του Συμβουλίου, της 7ης Μαρτίου 2013, για την ηλεκτρονική δημοσίευση της Επίσημης Εφημερίδας της Ευρωπαϊκής Ένωσης (ΕΕ L 69 της 13.3.2013, σ. 1).
         
            (2)  Οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές (ΕΕ L 13 της 19.1.2000, σ. 12).
         
            (3)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).